**C.6 ผลและกระบวนการบริหารทรัพยากรบุคคล**

|  |  |  |
| --- | --- | --- |
| **C.6.2** | **:** | มีการกำกับ ติดตาม ดำเนินการ และประเมินแผนอัตรากำลังของบุคลากร และใช้ผลการประเมินในการทบทวนและปรับปรุงอัตรากำลังให้มีความเหมาะสมกับความต้องการจำเป็นของคณะ/สถาบัน |
| **ปีที่ใช้ในการประเมิน** | **:** | ปีการศึกษา 2563 |
| **ผู้รับผิดชอบ Criteria** | **:** | ผศ.ดร.ณัฐวุฒิ ดุษฎี / สิริลักษณ์ ศรีสวัสดิ์ / ธัญลักษณ์ อารยพิทยา / วิไลพร นามวงค์ |
| **หน่วยงาน** | **:** | กองแผนงาน |

**ผลการดำเนินงาน :**

ปัจจุบันมหาวิทยาลัยแม่โจ้ได้มีแผนอัตรากำลังมหาวิทยาลัยแม่โจ้ ดังนี้

1. แผนอัตรากำลังสายวิชาการ ในระยะ 4 ปี ปีการศึกษา 2563- 2566 ที่ผ่านการวิเคราะห์ของคณะกรรมบริหารอัตรากำลังในมหาวิทยาลัยแม่โจ้ และผ่านความเห็นชอบของ ก.บ.ม. มหาวิทยาลัยแม่โจ้ พร้อมได้ปรับปรุงจำนวนผู้สอนให้เป็นปัจจุบัน โดยใช้ข้อมูลคนครอง และกรอบว่าง และนักเรียนทุน ณ วันที่ 7 เมษายน 2564 ซึ่งมีกรอบจำนวนอัตรากำลังสายวิชาการทั้งคนครองและกรอบว่างทั้งสิ้น 750 อัตรา ([แผนอัตรากำลังสายวิชาการในระยะ 4 ปี ปีการศึกษา 2563 – 2566](https://erp.mju.ac.th/openFile.aspx?id=NDUxNjYw&method=inline))
2. [แผนอัตรากำลังสายสนับสนุน ในภาพรวม ปีการศึกษา 2563 - 2566](https://erp.mju.ac.th/openFile.aspx?id=NDUxNzEx&method=inline) ที่ผ่านการวิเคราะห์ของคณะกรรมบริหารอัตรากำลังในมหาวิทยาลัยแม่โจ้ และผ่านความเห็นชอบของ ก.บ.ม. มหาวิทยาลัยแม่โจ้ เบื้องต้น โดยได้กำหนดเกณฑ์และวิธีการในการจัดทำแผนอัตรากำลังสายสนับสนุน โดยใช้ฐานอัตราสายสนับสนุนในปี พ.ศ.2563 จำนวนอัตราเดิมที่มีอยู่ คนครองและกรอบว่างทุกประเภทใช้ข้อมูล หักอัตราเกษียณทุกประเภท คืนข้าราชการและพนักงานมหาวิทยาลัยไว้ส่วนกลาง
(รอจัดสรร) ซึ่งมีอัตรากำลังสายวิชาการทั้งคนครองและกรอบว่างทั้งสิ้น ทั้งสิ้น 1,037 อัตรา
3. ปัจจุบันมหาวิทยาลัยบริหารอัตรากำลังตามกรอบแผนอัตรากำลังดังกล่าว โดยได้มีการกำกับ ติดตาม การดำเนินการ และประเมินแผนอัตรากำลังของมหาวิทยาลัย โดยคณะกรรมการบริหารอัตรากำลังในมหาวิทยาลัยแม่โจ้ ได้มีการร่วมกันในการพิจารณาการกำกับ ติดตาม ดำเนินการ กรอบว่างที่มีอยู่ เพื่อใช้ประกอบการวิเคราะห์จัดสรรอัตราใหม่ที่ได้เสนอขอมา โดยได้มีการติดตามในการประชุมวาระที่ 2 เรื่องสืบเนื่อง การติดตามความก้าวหน้ากรอบอัตรากำลังและงบประมาณที่ได้รับจากงบเงินอุดหนุน (รายการบุคลากรภาครัฐ) ประจำปีงบประมาณ พ.ศ. 2564 (แผน/เทียบผลรายคน/รายการ/ส่วนงาน) เพื่อพิจารณาประกอบร่วมกับเหตุผลความจำเป็นตามข้อมูลปัจจุบันซึ่งมีการเปลี่ยนแปลงไปจากเดิม โดยจะมีการประชุมคณะกรรมการดังกล่าวไม่น้อย 6 ครั้ง/ปี

เมื่อคณะกรรมการบริหารอัตรากำลังได้พิจารณาจัดสรรกรอบอัตรากำลังตามข้อมูลที่มีอยู่เรียบร้อยแล้ว ฝ่ายเลขานุการฯ (กองแผนงาน) ได้นำผลจากการติดตามดังกล่าวประกอบการประเมิน เพื่อทบทวนและปรับปรุงแผนอัตรากำลังในปีที่ผ่านมาให้เป็นปัจจุบัน เช่น ที่ผ่านมาโดยได้นำข้อมูลคนครอง ณ วันที่ 30 เมษายน 2564 เป็นฐานในการปรับปรุงแผนอัตรากำลังให้เป็นปัจจุบัน แต่ยังคงหลักเกณฑ์เดิม โดยการหักอัตราเกษียณไว้ส่วนกลาง และตรึงกรอบอัตรากำลังเดิมภายใต้จำนวนทั้งสิ้น 1,787 อัตราคงเดิม ยกเว้นเสียชีวิตให้คงอัตราไว้ และกรณีจัดตั้งหลักสูตรใหม่ ให้พิจารณาตามความจำเป็นและเหมาะสม โดยเบื้องต้นจะพิจารณาการเกลี่ยอัตรากำลังที่มีเพื่อการบริหารอัตรากำลังภายใต้การตรึงกรอบอัตราเดิม

จากการกำกับ ติดตาม การดำเนินการ ส่งผลให้ปัจจุบันมหาวิทยาลัยแม่โจ้ได้มีการปรับแผนอัตรากำลังสายวิชาการ ในระยะ 4 ปี ปีการศึกษา 2563- 2566 ระดับคณะ/กลุ่ม/ หลักสูตร/สาขาวิชา โดยได้ปรับปรุงจำนวนผู้สอนให้เป็นปัจจุบัน โดยใช้ข้อมูลคนครอง และกรอบว่าง และนักเรียนทุน ณ วันที่ 7 เมษายน 2564 รวมทั้งสิ้น 750 อัตรา ที่ผ่านการวิเคราะห์ของคณะกรรมบริหารอัตรากำลังในมหาวิทยาลัยแม่โจ้ และผ่านความเห็นชอบของ ก.บ.ม. มหาวิทยาลัยแม่โจ้ สำหรับแผนอัตรากำลังสายสนับสนุนนั้น ได้ปรับปรุงแผนอัตรากำลังที่ผ่านความเห็นชอบจาก ก.บ.ม. มหาวิทยาลัยแม่โจ้ในการประชุม ครั้งที่ 18/2563 เมื่อวันที่ 14 ตุลาคม 2563 และมีข้อเสนอแนะ ให้ปรับปรุงจำนวนอัตราที่มีอยู่ ณ วันที่ 30 เมษายน 2564 รวมทั้งสิ้น 1,037 อัตรา ([แผนอัตรากำลังสายสนับสนุนปี 2563-2566](https://view.officeapps.live.com/op/view.aspx?src=https://erp.mju.ac.th/openFile.aspx?id=NDYwNDQ1&method=inline)) เรียบร้อยแล้ว

**ผลการประเมินตนเอง ระดับ 4 :** Absolutely Inadequate